ฝึกการดูแลตัวเองในด้านอารมณ์ ปรับปรุงแนวทางการดูแลตัวเองให้ดีขึ้น ฝึกการดูแลตัวเองในด้านร่างกาย ฝึกการดูแลตัวเองในด้านอาชีพการงาน
ให้คุณพยายามจัดการและลดระดับความเครียดในชีวิตตัวเอง ซึ่งความเครียดอาจจะเกิดจากต้นเหตุหลายๆ อย่างไม่ว่าจะเป็นการที่คุณมีงานมากมายที่ต้องทำ หรืองานที่โรงเรียน หรืออาจจะเป็นเพราะว่าคุณมีภาระต้องดูแลใครบางคน ฉะนั้น ให้ดูว่าเรื่องที่อยู่ภายใต้ความรับผิดชอบของคุณเรื่องไหนที่เป็นต้นเหตุที่ทำให้คุณมีความเครียด จากนั้นให้คุณฝึกเทคนิคการผ่อนคลายความตึงเครียดเพื่อเพิ่มพลังงาน แรงจูงใจ และศักยภาพในการผลิตผลงานของตัวเอง โดยคุณอาจจะใช้เทคนิคด้านล่างนี้ในการลดความตึงเครียดของตัวเองก็ได้  ในทุกๆ เช้าให้คุณนั่งเงียบๆ หรือทำสมาธิ 5-30 นาที นึกภาพขึ้นมาในหัวสักภาพ โดยให้คุณนึกถึงภาพที่มีความสงบ หลับตา และใช้ความรู้สึกของตัวเองทั้งหมดจินตนาการไปถึงภาพที่ผ่อนคลายและนิ่งสงบ จินตนาการถึงพื้นที่ที่มีความหมายและมีความเงียบสงบสำหรับตัวคุณ ลองฝึกการผ่อนคลายกล้ามเนื้อแบบต่อเนื่องดู ซึ่งวิธีนี้จะหมายถึง การที่คุณเกร็งและคลายกล้ามเนื้อของร่างกายไปทีละส่วนจนครบทั้งร่างกาย ฝึกการหายใจลึกๆ ลองฝึกไท้เก็กหรือโยคะดู เขียนบันทึกเรื่องราวประจำวันให้สม่ำเสมอ แช่หรือไม่ก็อาบน้ำอุ่น ให้คุณใช้เวลาอยู่กับเพื่อนๆ ครอบครัว และคนอื่นๆ ที่ทำให้คุณรู้สึกดีกับตัวเอง โดยให้เลือกอยู่กับคนที่เคารพในความต้องการและขอบเขตของคุณ ดูให้แน่ใจด้วยว่าคนที่คุณใช้เวลาอยู่ด้วยนั้นเป็นคนที่นึกถึงใจคนอื่น ไว้ใจได้ และคอยให้การสนับสนุนต่อเป้าหมายที่คุณมี และให้หลีกเลี่ยงคนที่คอยแต่จะดูดพลังงานออกไปจากตัวคุณ คนที่ชอบพูดทับถม และคนที่ชอบทำให้คุณเครียด การจัดสรรเวลาไว้เพื่อความสนุกสนานและการพักผ่อนหย่อนใจนั้นเป็นสิ่งสำคัญมาก โดยเฉพาะอย่างยิ่งเวลาที่คุณกำลังเครียด ฉะนั้น อย่าลืมที่จะทำอะไรสนุกๆ และพบปะกับคนอื่นๆ ด้วย โดยคุณอาจจะลองทำตามไอเดียด้านล่างนี้ก็ได้  ออกไปดินเนอร์กับสามี/ภรรยาของคุณหรือไม่ก็ออกไปเที่ยวตอนกลางคืนกับเพื่อนๆ สัปดาห์ละครั้ง  อ่านหนังสือเล่มโปรดซ้ำอีกรอบ ดูหนังเรื่องโปรด หางานอดิเรกทำเพื่อความเพลิดเพลิน ฟังเพลงเบาๆ ซื้อสมุดภาพระบายสีสำหรับผู้ใหญ่มาระบายเล่น จำไว้ว่าเมื่อใดก็ตามที่คุณกำลังรู้สึกมืดมน อย่ากลัวที่จะขอความช่วยเหลือจากผู้เชี่ยวชาญ การที่คุณจำเป็นต้องปรึกษากับใครบางคนไม่ได้หมายความว่าคุณผิดปกติ แต่นี่คือสิ่งที่บ่งบอกว่าคุณคือมนุษย์ที่มีจิตใจเหมือนกับคนอื่นๆ ฉะนั้น ให้คุณพยายามหาใครสักคนที่ไว้ใจได้และคุณก็สามารถเชื่อมโยงความรู้สึกกับเขาได้ด้วย เพราะถ้าหากคุณไม่สามารถที่จะสร้างความเชื่อมโยงกับนักบำบัดของตัวเองได้ การเตรียมการต่างๆ ก็คงจะไม่ได้ผลอะไร ซึ่งเหตุผลที่การให้คำปรึกษาเป็นผลดีนั้นก็เพราะว่า…  สิ่งนี้ช่วยสร้างพื้นที่ปลอดภัยให้คุณได้พูดคุยอย่างสบายใจและเปลี่ยนแปลงตัวเอง สิ่งนี้ช่วยให้คุณสามารถจัดการกับความเครียดและความกังวลในชีวิตประจำวันได้ดียิ่งขึ้น สิ่งนี้ทำให้คุณได้รับความคิดเห็นที่มีเหตุผล ปราศจากอคติ สิ่งนี้ช่วยผลักดันให้คุณใช้ชีวิตในทางที่ดีขึ้น ให้คุณให้กำลังใจและส่งเสริมตัวเอง ด้วยการพูดอะไรบางอย่างที่จะช่วยส่งเสริมความเชื่อมั่นให้ตัวคุณได้ โดยให้เลือกวลีหรือคำพูดที่เป็นด้านบวก เข้าถึงง่าย มีพลัง และเที่ยงตรง ซึ่งก็จะมีตัวอย่างดังต่อไปนี้  “เราทำได้” “เราเชื่อมั่นในตัวเราเอง” “เรารักและยอมรับในตัวเอง” “เราจะพยายามอย่างสุดความสามารถ” “เดี๋ยวสิ่งนี้ก็จะผ่านพ้นไปเอง” การใส่ใจในความต้องการของตัวเองเป็นอันดับแรกนั้นไม่ใช่การกระทำที่เห็นแก่ตัว เพราะจริงๆ แล้ว คุณจะสามารถช่วยเหลือคนอื่นได้ หากคุณใส่ใจกับสุขภาพของตัวเอง ทั้งทางจิตใจและทางร่างกายก่อน บางทีมันก็ยากที่จะขอหรือยอมรับความช่วยเหลือเวลาที่คุณต้องการมัน ซึ่งการที่คุณผลัก “ความหนักหนา” ออกมาอยู่ข้างหน้าคุณเวลาที่คุณรู้สึกเครียด และรู้สึกเหมือนกับว่าตัวเองต้องจัดการทุกสิ่งทุกอย่างด้วยตัวคนเดียวนั้นมีแต่จะทำให้คุณท้อแท้ ฉะนั้น ให้คุณขอความช่วยเหลือจากเพื่อนๆ และครอบครัวของตัวเอง ซึ่งการขอความช่วยเหลือจะกลายเป็นสิ่งที่ง่ายมากหากคุณ...  ทำลิสต์เกี่ยวกับสิ่งต่างๆ ที่คุณต้องใช้ความช่วยเหลือ หลีกเลี่ยงการขอร้องแบบกำกวม และบอกออกไปแบบตรงประเด็น พิจารณาความสามารถและความสนใจของอีกฝ่ายเวลาที่จะขอความช่วยเหลือจากเขา เช็คให้แน่ใจว่าตัวคุณเองไม่ได้มัวแต่จะช่วยเหลือคนอื่นอยู่อย่างเดียว เพราะจริงๆ คุณก็เป็นแค่คนธรรมดาคนหนึ่ง คุณไม่สามารถทำทุกสิ่งทุกอย่างได้หมด ฉะนั้น ให้ฝึกพูดคำว่า “ไม่” กับภาระต่างๆ ที่ดูจะถาโถมเข้ามา และลองพูดคำว่า “ได้เลย” กับโอกาสต่างๆ ที่จะนำพาคุณไปสู่ความสนุกสนานและทำให้คุณได้พบปะกับคนอื่นๆ  จำไว้ว่าไม่ต้องขอโทษเวลาที่คุณต้องพูดคำว่า “ไม่” เพราะบ่อยครั้ง เราชอบทำให้ตัวเองเครียดจนเกินไป ฉะนั้น คุณไม่จำเป็นต้องขอโทษเวลาที่คุณปฏิเสธที่จะทำอะไรบางอย่างที่ดูหนักหนาเกินจนอาจจะส่งผลเสียต่อชีวิตความเป็นอยู่ของคุณได้ ทักษะการบริหารเวลาเป็นทักษะสำคัญที่จะช่วยทำให้คุณเครียดน้อยลง และทำงานออกมาได้มีประสิทธิภาพยิ่งขึ้น ฉะนั้น มันจึงเป็นเรื่องสำคัญที่คุณจะต้องบาลานซ์ความต้องหลายๆ ด้านในชีวิตคุณให้ได้ เพื่อที่คุณจะได้สามารถดูแลตัวเองได้ดียิ่งขึ้น  จดรายการสิ่งที่ต้องทำ กำหนดตารางเวลาให้เรื่องงานและกิจกรรมส่วนตัวต่างๆ โดยให้เขียนใส่ปฏิทินไว้ ตั้งเป้าหมายย่อยๆ ที่มีความชัดเจนและความเป็นไปได้ หยุดผัดวันประกันพรุ่ง กำหนดกิจกรรมยามเช้าขึ้นมาสักหนึ่งอย่าง แล้วพยายามทำให้ได้ทุกเช้า การเคลื่อนไหวร่างกายไปมาให้ประโยชน์หลายอย่างและสามารถทำได้ง่ายๆ ที่บ้านของคุณเอง! ฉะนั้น ออกกำลังกายให้ได้อย่างน้อย 30 นาทีต่อวัน แม้ว่ามันจะเป็นแค่การออกกำลังกายแบบแบ่งสลับความหนักเบาช่วงละ 10 นาที (10-minute intervals) ก็ตาม แต่ถ้าเกิดว่าจริงๆ แล้วคุณไม่สามารถออกกำลังกายได้ทุกวัน นั่นก็ไม่ใช่เรื่องแย่อะไร ขอแค่ให้คุณพยายามออกกำลังกายให้ได้เกือบทุกวันในหนึ่งสัปดาห์ก็พอ ฉะนั้น ให้เลือกรูปแบบการออกกำลังกายที่คุณคิดว่าน่าสนุกและน่าสนใจสำหรับคุณ และพยายามออกกำลังกายให้หลากหลายรูปแบบเพื่อทำให้การออกกำลังกายเป็นเรื่องที่ไม่น่าเบื่อสำหรับตัวคุณเอง โดยคุณอาจจะ...  พาสุนัขออกไปเดินเล่น ฝึกเต้นอยู่ที่บ้าน ทำงานสวน เข้าคลาสออกกำลังกายที่ยิมใกล้บ้านคุณ ยืดกล้ามเนื้อ หรือไม่ก็เล่นโยคะ การทานอาหารที่มีประโยชน์ต่อสุขภาพจะช่วยทำให้คุณมีพลังงานและทำให้ร่างกายของคุณมีสุขภาพที่ดีได้ เมื่อใดก็ตามแต่ที่คุณยุ่งอยู่แต่กับงานหรือยุ่งกับการต้องคอยดูแลคนอื่น มันก็ยากที่จะมีเวลามาวางแผนและทำอาหารเพื่อสุขภาพให้ตัวเองทาน และสุดท้าย อาหารที่หาทานได้ง่ายๆ ในยามที่คุณยุ่ง ก็จะเป็นสิ่งที่ทำให้ร่างกายของคุณไร้ซึ่งพลังงาน จนทำให้คุณรู้สึกว่าตัวเองมีสุขภาพที่แย่ ดังนั้น ให้ลองดูวิธีการด้านล่างนี้ เพื่อเป็นแนวทางในการปรับเปลี่ยนเล็กๆ น้อยๆ ในวิถีการกินของคุณ คุณจะได้สามารถดูแลตัวเองให้ดีกว่าเดิมได้  ทานโฮลเกรน ทานผักที่มีสีเขียวเข้มให้มากขึ้น ทานผลไม้สดหรือผลไม้แช่แข็งให้หลากหลายชนิด เลือกทานนมไขในต่ำหรือไม่มีไขมัน ลองทานลีนโปรตีน (โปรตีนที่มีไขมันต่ำ) ให้หลากหลายประเภท ทานอาหารและของว่างให้ครบทุกมื้อ เช็คดูให้แน่ใจว่าในแต่ละคืน คุณนอนหลับอย่างเพียงพอแล้วจริงๆ ซึ่งคนส่วนใหญ่ต้องนอนประมาณ 7-9 ชั่วโมงเพื่อที่จะได้ไม่รู้สึกเพลียในวันถัดไป และมันจะเป็นเรื่องยากมากๆ ที่คุณจะนอนหลับให้ตรงตามเวลาได้ ตราบใดที่คุณยังเครียด ทำงานมากเกินไป ยุ่งอยู่แต่กับงาน หรืองานโรงเรียน หรือยุ่งอยู่กับการดูแลคนรักของคุณที่กำลังป่วยอยู่ ฉะนั้น ให้คุณพยายามทำตามแนวทางด้านล่างนี้  ตั้งเป้าไว้ว่าคุณอยากจะให้เวลานอนหลับของคุณอยู่ช่วงไหน และพยายามทำให้ได้ทุกวัน เช็คดูให้แน่ใจว่าห้องนอนของคุณไม่มีสิ่งรบกวนใดๆ ยกตัวอย่างเช่น ทีวี ซื้อเครื่องติดตามการนอนหลับและการออกกำลังกายมาใช้ อย่างเช่น สายรัดข้อมือ FitBit ซึ่งสายรัดข้อมือนี้จะคอยตรวจจับคุณภาพการนอนหลับของคุณ ทำห้องนอนของคุณให้เป็นที่ที่สงบ พร้อมด้วยผ้าปูที่นอนที่สะอาด ที่นอนนุ่มสบาย และแสงไฟอ่อนๆ อีกวิธีที่ดีวิธีหนึ่งในการฝึกดูแลร่างกายก็คือการเช็คให้แน่ใจว่าตัวคุณเองได้ตรวจร่างกายของตัวเองแล้ว เมื่อใดก็ตามที่คุณไม่สบาย ให้คุณหยุดเรื่องงานหรือเรื่องที่โรงเรียนเอาไว้ก่อน นัดหมายกับคุณหมอเพื่อเช็คสุขภาพให้สม่ำเสมอ และทานยาตามใบสั่งหรือทำตามคำแนะนำของแพทย์อย่างเคร่งครัด ให้ใช้เวลาสักช่วงหนึ่งเพื่อยินดีไปกับทุกสิ่งดีๆ ที่ร่างกายทำให้คุณ จำไว้ว่าร่างกายของคุณนั้นเป็นสิ่งที่ทำให้คุณยังมีชีวิตอยู่ ฉะนั้น ดูแลรักษาร่างกายเอาไว้ดีๆ และใส่ใจกับความรู้สึกทางร่างกายและสังเกตสิ่งที่ร่างกายเรียกร้องอยู่เสมอ กำหนดตารางเวลาให้ว่างจากภาระหน้าที่ต่างๆ บ้าง ซึ่งการหยุดพักผ่อนนั้นไม่จำเป็นต้องเป็นการไปทะเลแบบเดิมทุกๆ ปี เพราะนั่นอาจจะทำให้คุณเครียดได้ เนื่องจากค่าใช้จ่ายที่สูง ดังนั้น การหยุดพักผ่อนของคุณอาจจะเป็นการหยุดพักในช่วงเวลาสั้นๆ เพื่อออกมาจากช่วงเวลาเคร่งเครียดตลอดทั้งสัปดาห์หรือตลอดทั้งเดือน ตัวอย่างเช่น ปลีกเวลาออกมาเพื่ออยู่อย่างเงียบๆ และเพื่อผ่อนคลายความเครียดสักครึ่งชั่วโมงในทุกๆ วัน โดยให้หาที่สบายๆ ภายในบ้านหรือนอกตัวบ้านเพื่อพักผ่อนหย่อนใจ หากคุณสามารถออกเดินทางไปที่ไกลๆ ได้ ให้คุณวางแพลนสำหรับการหยุดพักผ่อนครั้งนี้ เพื่อที่จะได้ไม่เป็นการเพิ่มภาระและความตึงเครียดให้กับตัวคุณเอง นอกจากนี้ อย่ากำหนดกิจกรรมที่จะทำให้เยอะจนเกินไป และอย่าเพิ่มภาระให้ตัวเองด้วย การสัมผัสทางกายนั้นเป็นเหมือนกับการปลอบโยน การทำให้อุ่นใจ และสิ่งที่ช่วยลดความเครียด ดังนั้น ให้คุณกอดเพื่อน หรือไม่ก็คลอเคลียหรือจับมือกับแฟนของตัวเองบ้าง เพราะชิวิตเซ็กส์ก็เป็นอีกสิ่งที่คุณห้ามละเลยเช่นกัน เวลาที่คุณเครียด อย่าลืมที่จะหยุดพักแล้วยืนขึ้นเพื่อออกไปเดินรอบๆ และเคลียร์ความคิดต่างๆ ที่เกี่ยวกับเรื่องงาน และอย่าทำงานในช่วงเวลาพักกลางวัน โดยคุณจะลองลุกขึ้นยืดเส้นยืดสาย หรือพูดคุยกับเพื่อร่วมงานเพื่อเติมพลังให้กับตัวคุณเองด้วยก็ได้ นอกจากนี้ ให้คุณพักดื่มน้ำให้สม่ำเสมอด้วย ให้คุณพยายามสร้างพื้นที่ทำงานที่ทำให้ตัวเองรู้สึกสงบ มีประสิทธิภาพในการทำงาน และมีแรงกระตุ้น วิธีนี้จะช่วยลดภาระเครียดๆ และยังช่วยทำให้คุณรู้สึกว่าตัวเองทำงานได้มีประสิทธิภาพมากขึ้นด้วย โดยคุณอาจจะ...  ซื้อต้นไม้มาวางไว้ในห้องทำงานของคุณ จัดโต๊ะทำงานไม่ให้รก ทำเก้าอี้ที่ใช้นั่งทำงานให้นั่งสบายและปรับเก้าอี้ให้ดี ใส่หูฟังที่ตัดเสียงรบกวนได้ เพื่อที่จะได้ไม่มีสิ่งรบกวนเวลาที่คุณทำงาน นั่งใกล้กับหน้าต่างเพื่อรับแสงจากธรรมชาติ เพราะแสงจากธรรมชาติย่อมดีกว่าแสงจากหลอดนีออนอยู่แล้ว เพื่อที่จะมีความสุขไปกับงานที่ทำและลดภาระที่เครียดๆ คุณจะต้องรู้ว่าเวลาไหนที่คุณควรจะเจรจา และเวลาไหนที่ควรจะขอความช่วยเหลือจากคนอื่น เพราะสิ่งนี้จะช่วยทำให้คุณรู้สึกว่าตัวเองมีพาวเวอร์และไม่รู้สึกโดดเดี่ยวในที่ทำงาน ฉะนั้น อย่ากลัวที่จะพูดเรื่องการเพิ่มค่าเหนื่อยหรือการเลื่อนตำแหน่งให้ตัวเอง และอย่ากลัวที่จะขอความช่วยเหลือจากเพื่อนร่วมงาน หัวหน้า หรือลูกค้า และให้หาโอกาสเพื่อขอการควบคุมดูแล การปรึกษาหารือ และการฝึกอบรมต่างๆ ด้วย เพื่อที่จะบาลานซ์ชีวิตการทำงานให้ดีขึ้นกว่าเดิมและลดความตึงเครียดได้ ให้คุณพยายามหลีกเลี่ยงการนำงานมาทำต่อที่บ้าน ซึ่งนี่ก็หมายถึงว่าให้คุณหลีกเลี่ยงการนำงานในทางกายภาพกลับมาทำที่บ้าน เช่นเดียวกับการหลีกเลี่ยงการคิดถึงเรื่องงานเวลาที่คุณอยู่บ้านด้วย  แต่ถ้าหากคุณทำงานที่บ้านอยู่แล้ว ให้คุณกำหนดตารางเวลาไว้สำหรับเรื่องงานโดยเฉพาะ และอย่าปล่อยให้เรื่องานมาแทรกแซงเรื่องที่บ้าน ตัวอย่างเช่น หลังจาก 5 โมงเย็น ให้คุณเลิกเช็คอีเมลหรือตอบสายโทรศัพท์ที่เกี่ยวกับเรื่องงาน แม้ว่าในทางเทคนิคคุณจะว่างคุยก็ตาม ฉะนั้น เวลาที่อยู่บ้าน ให้คุณแยกพื้นที่การทำงานออกจากพื้นที่ส่วนตัวอื่นๆ ให้ได้
จัดการกับความเครียด. ล้อมรอบตัวเองด้วยคนที่คอยให้การสนับสนุน. แบ่งเวลาไว้เผื่อเรื่องสนุกๆ บ้าง. ลองพิจารณาเรื่องการขอคำปรึกษาดู. สร้างความเชื่อมั่นให้ตัวเอง. ใส่ใจในความต้องการของตัวเองก่อน. ขอความช่วยเหลือหากจำเป็น. รู้จักพูดคำว่า “ไม่” และจำกัดขอบเขตจากคนอื่นบ้าง. ฝึกบริหารจัดการเวลา. ออกกำลังกายอย่างสม่ำเสมอ. ทานอาหารที่มีประโยชน์ต่อสุขภาพ. นอนหลับให้เพียงพอ. ตรวจสอบสุขภาพร่างกายของตัวเอง. หยุดพักผ่อน. หาเวลาใกล้ชิดกับใครสักคนบ้าง. กำหนดช่วงเวลาให้ตัวเองได้พัก. ทำพื้นที่ทำงานของคุณให้มีความสะดวกสบาย. รู้ว่าเวลาไหนที่ควรจะต้องเจรจา. อย่าเอางานมาทำที่บ้าน.
https://www.wikihow.com/Practice-Self-Care https://www.wikihow.com/Practice-Self-Care https://www.wikihow.com/Practice-Self-Care https://www.wikihow.com/Practice-Self-Care
Practicing Emotional Self-Care Improving Your Approach to Self-Care Practicing Physical Self-Care Practicing Professional Self-Care